นายกฯขยายเวลาอัยการส่งความเห็นกม.หวยออนไลน์
นายกรัฐมนตรี ขยายเวลาให้อัยการฯส่งความเห็น กฎหมายหวยออนไลน์ครบถ้วนกลางเดือนนี้
2 มี.ค. 2553

นายกรัฐมนตรี ขยายเวลาให้อัยการฯส่งความเห็น กฎหมายหวยออนไลน์ครบถ้วนกลางเดือนนี้ 
นายอภิสิทธิ์ เวชชาชีวะ นายกรัฐมนตรี กล่าวว่า ขณะนี้ได้รับหนังสือตอบกลับเกี่ยวกับความเห็นข้อกฎหมายโครงการหวยออกนไลน์บางส่วนแล้ว แต่ยังเหลืออีกในบางประเด็น โดยให้เวลาทางอัยการอีก 15 วันนอกจากนี้ ยังรอคำตอบจากทางกรมสอบสวนคดีพิเศษ (DSI)ที่จะพิจารณาว่าการทำสัญญาถูกต้องตามกฎหมายหรือไม่ หรือจะนำไปสู่การยกเลิกสัญญาหรือไม่
"ที่ให้ทาง DSI ไปดูเพราะเกรงว่าอาจจะทำให้รัฐบาลทำผิดกฎหมายเอง จึงส่งให้ DSI ตรวจ" นายกฯ กล่าว
นอกจากนี้ ทางสำนักงานอัยการและคณะกรรมการกฤษฎีกาได้ตอบกรณีคำพิพากษาของศาลฎีกาในคดีจาโก้จะมีผลกระทบต่อสัญญากับบริษัท ล็อกซเล่ย์ จีเทค หรือไม่ว่า ตัวสัญญายังถือว่ามีความสมบูรณ์อยู่ ทำให้บริษัทที่ให้บริการติดตั้งเครื่องยังมีนิติสัมพันธ์กับทางภาครัฐ ซึ่งจำเป็นที่รัฐบาลจะต้องเข้าไปดูแล เพื่อให้เกิดความเป็นธรรม